section_heading: Životopis
paragraph_text: Saltykov se rodio u Ruskoj Carevini. Medicinska znanja je stekao i izgradio na području današnje Ukrajine. U Harkovu je 1897. završio studij medicine. U Zürichu, Marburgu, Pragu i Parizu specijalizirao patološku anatomiju. Vratio se u Harkov gdje je osnovao Središnji patološki institut 1915. godine. Za redovitoga profesora patološke anatomije u Jekaterinoslavu izabran je 1918. godine. Životni ga je put odveo u Hrvatsku. Na mladom zagrebačkom Medicinskom fakultetu 1922. godine osnovao je Zavod za opću patologiju i patološku anatomiju. Novosnovanom Zavodu bio je predstojnik do 1952. godine. Predavao u svojstvu redovitog profesora zagrebačkoga Medicinskoga fakulteta od 1932. godine. Svoja glavna djela pisao je od 1940-ih. HAZU ga je primila u redovno članstvo 1959. godine.